**Ca o zbatere de tâmplă...**

*Valery*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca un fruct aruncat,

mă simt între aromele tale,

ca o zbatere de tâmplă,

într-o amintire;

Rămâi, rămâi și privește...

Doar această ultimă

închinăciune...

și infernul începe cu prima

tăcere,

din ruga cea mai aprinsă.

Ca o furtună de îngeri, mai răsar

la fereastră,

ca un suflet căzut în genunchi;

Rămâi, rămâi și suspină...

Doar această ultimă durere,

și clipele fug

spre o altă sângerare,

și alt poem fără sfârșit...

8 nov.2018